# Miquel Arpa i Bultó

Miquel Arpa i Bultó (Barcelona, 3 de desembre de 1976), més conegut com a Miki Arpa, és un pilot d'enduro català, Campió d'Europa en la categoria de més de 175 cc el 1997 i dues vegades guanyador del Junior Trophy als ISDE integrant l'equip estatal. A banda, d'entre el seu important palmarès en destaquen cinc Campionats d'Espanya (comptant-ne dos de scratch), la tercera posició als ISDE del 2000 i el cinquè lloc al Campionat del Món del 2001.

## Trajectòria esportiva

Net del fundador de Bultaco Francesc Xavier Bultó i fill del cofundador de Merlin Pere Arpa, Miki estigué envoltat de motocicletes i visqué l'ambient de les curses des del bressol. Ja de ben petit demostrà qualitats innates i un cop començà a competir esdevingué un pilot cobejat pels millors equips internacionals, essent considerat un dels deu millors pilotos del Campionat del Món d'Enduro.
Arpa es retirà de la competició a finals del 2007, després de 15 anys al món de l'enduro, tot i que anuncià que hi continuaria lligat i estaria al front de la seva escola de formació en aquest esport.

## Cursets d'Enduro

Arpa regenta una escola de motociclisme fora d'asfalt, l'Escola Off Road Miki Arpa, des de la qual imparteix cursets d'iniciació i perfeccionament a pilots que volen progressar en la disciplina de l'enduro. L'escola ofereix cursos per a afeccionats de tots els nivells, amb atenció personalitzada depenent del nivell de pilotatge de cada alumne, en la categoria masculina, femenina i infantil. Les pràctiques es desenvolupen al seu circuit d'entrenament particular, al "Mas Viñas" de Vulpellac, Baix Empordà.
A banda, Arpa és actualment el responsable del desenvolupament del model d'enduro MK de la nova empresa Jotagas, fundada el 2010.

## Palmarès

| Any | Motocicleta | Campionat del Món | Campionat del Món | Campionat del Món | ISDE | ISDE | Campionat d'Espanya | Campionat d'Espanya | Campionat d'Espanya | Altres | Títols |
| Any | Motocicleta | 250cc | 400cc | 450cc | Jr. Trophy | Absolut | 250cc | 400cc | Scratch | Altres | Títols |
| 1996 | Gas Gas | - | - | - | - | - | | | | | - |
| 1997 | KTM | - | - | - | - | - | 1r | - | 1r | Campió d'Europa +175cc 2T | 3 |
| 1998 | KTM | 7è | - | - | 1r | - | 2n | - | 2n | | 1 |
| 1999 | Husqvarna | ? | - | - | 1r | - | 1r | - | 1r | | 3 |
| 2000 | Husqvarna | 5è | - | - | - | 3r | 4t | - | 4t | 2n a l'Enduro Indoor de Barcelona | - |
| 2001 | VOR | - | 5è | - | - | - | - | 1r | - | | 1 |
| 2002 | VOR | - | 7è | - | - | - | - | 3r | - | | - |
| 2003 | Honda | - | - | Retirat (problemes físics) | - | - | 4t | - | - | | - |
| 2004 | Husqvarna | - | - | - | - | - | 6è | - | - | | - |
| 2005 | Husqvarna | - | - | - | - | - | 2n | - | - | | - |
| 2006 | Husqvarna | - | - | - | - | - | - | 4t | - | | - |
| 2007 | Husqvarna | - | - | - | - | - | 10è | | - | | - |
| Total títols | Total títols | 0 | 0 | 0 | 2 | 0 | 2 | 1 | 2 | 1 | 8 |
| | | | | | | | 5 estatals | 5 estatals | 5 estatals | | |

### Notes

* ↑ La classificació consignada als ISDE fa referència a la posició final obtinguda per l'equip estatal
* ↑ Al total de títols s'hi compten tots els campionats estatals o internacionals guanyats, incloent-hi els ISDE

## Notes

* ↑ Miki Arpa és fill de Pere Arpa i Vilallonga i de Maria de l'Esperança Bultó i Sagnier, la tercera filla del matrimoni format per Paco Bultó i Inés Sagnier.

## Referències

* 1 2 «Presentación» (en castellà). mikiarpa.com. Arxivat de l'original el 31 de juliol 2010. [Consulta: 3 setembre 2010].
* ↑ «Miguel Arpa y Bultó» (en castellà). geneall.net. [Consulta: 3 setembre 2010].
* ↑ «Bultaco, més que un mite». Fricandó motarra, 16-03-2009. [Consulta: 5 desembre 2011].
* ↑ «Entrevista a Miki» (en castellà). mikiarpa.com, 21-02-2011. Arxivat de l'original el 3 de maig 2011. [Consulta: 21 setembre 2011].
* ↑ «Miguel Arpa y Bultó» (en castellà). geneall.net. [Consulta: 1r juny 2014].
* ↑ «Miki Arpa anuncia su retirada de la competición» (en castellà). dailymotos.com, 06-11-2007. Arxivat de l'original el 22 de setembre 2011. [Consulta: 3 setembre 2010].
* ↑ «Cursos Enduro» (en castellà). mikiarpa.com. Arxivat de l'original el 31 de juliol 2010. [Consulta: 3 setembre 2010].

## Enllaços externs

* Miquel Arpa i Bultó - Lloc web oficial (castellà)